CELEX: 
Language: da
Date: 2020-11-03 00:00:00
Title: KOMMISSIONENS GENNEMFØRELSESFORORDNING (EU) …/… om ekstraordinære foranstaltninger for det fælles europæiske luftrums præstations- og afgiftsordnings tredje referenceperiode (2020-2024) på grund af covid-19-pandemien

KOMMISSIONENS GENNEMFØRELSESFORORDNING (EU) …/…
            
            
               af 3.11.2020
            
            
               om ekstraordinære foranstaltninger for det fælles europæiske luftrums præstations- og afgiftsordnings tredje referenceperiode (2020-2024) på grund af covid-19-pandemien
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen)
                  1
               , særlig artikel 11, stk. 6, 
            
            
               under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (luftfartstjenesteforordningen)
                  2
               , særlig artikel 15, stk. 4,
            
            
               ud fra følgende betragtninger:
            
            
               (1)Ved Kommissionens gennemførelsesforordning (EU) 2019/317
                  3
                fastsættes bestemmelser og procedurer for gennemførelsen af præstations- og afgiftsordningen, herunder luftfartstjenesters og netfunktioners præstationer samt beregning, pålæggelse og opkrævning af afgifter hos luftrumsbrugere.
            
            
               (2)Covid-19-pandemien har medført en kraftig nedgang i lufttrafikken som følge af et betydeligt fald i efterspørgslen og direkte foranstaltninger truffet af medlemsstaterne og tredjelande med henblik på at få udbruddet af pandemien under kontrol. De ekstraordinære omstændigheder forårsaget af covid-19-pandemien har en væsentlig indvirkning på de nuværende processer og foranstaltninger for gennemførelsen af præstations- og afgiftsordningen i den tredje referenceperiode (2020-2024), herunder fastsættelsen af præstationsmål og enhedsrater samt anvendelsen af incitamentordninger og mekanismer til risikodeling. Dette har skabt en ekstraordinær situation, som bør imødegås med særlige midlertidige foranstaltninger.
            
            
               (3)Medlemsstaterne forelagde Kommissionen deres udkast til præstationsplaner for den tredje referenceperiode senest den 1. oktober 2019 og derefter deres ajourførte udkast til præstationsplaner senest den 21. november 2019. Kommissionen udfører i henhold til artikel 11, stk. 3, i forordning (EF) nr. 549/2004 en vurdering af overensstemmelsen mellem præstationsplanerne og de unionsdækkende præstationsmål, der er fastsat i Kommissionens gennemførelsesafgørelse (EU) 2019/903
                  4
               . Både udkastene til præstationsplaner og de unionsdækkende præstationsmål blev imidlertid udarbejdet før udbruddet af covid-19-pandemien, og der tages således ikke højde heri for de væsentligt ændrede omstændigheder for lufttransport.
            
            
               (4)På grund af covid-19-pandemiens væsentlige og hidtil usete indvirkning på luftfartssektoren, særlig på udøvelsen af luftfartstjenester, bør visse bestemmelser om fravigelse af gennemførelsesforordning (EU) 2019/317 finde anvendelse på den tredje referenceperiode. Gennemførelsesforordning (EU) 2019/317 bør finde anvendelse på referenceperioden, medmindre andet udtrykkeligt er bestemt i nærværende forordning. Ligeledes bør nærværende forordning ikke påvirke justeringer af enhedsrater, som stammer fra den anden referenceperiode og er baseret på gennemførelsesforordning (EU) nr. 391/2013.  
            
            
               (5)På grund af uvisheden om udviklingen i trafikken som følge af udbruddet af covid-19-pandemien foreligger der indtil videre ikke tilstrækkelig robuste prognoser for årene indtil 2024. Det er derfor nødvendigt at fastsætte særlige bestemmelser for fastsættelsen af reviderede unionsdækkende præstationsmål for den tredje referenceperiode for at sikre den fortsatte gennemførelse af referenceperioden. Der er modtaget garantier, for så vidt angår offentliggørelsen af en ajourført STATFOR-trafikprognose for den tredje referenceperiode i begyndelsen af november 2020. Trafikprognosen vil danne grundlag for at indlede revisionen af de unionsdækkende præstationsmål for den tredje referenceperiode. I betragtning af de tidsmæssige begrænsninger bør fastsættelsen af disse revidere mål undtagelsesvis ikke være genstand for alle de processer og frister, der er fastsat i artikel 9, stk. 1 og 2, i gennemførelsesforordning (EU) 2019/317. For at gøre det muligt for Kommissionen af fastsætte de reviderede mål bør de nationale tilsynsmyndigheder forelægge Kommissionen de indledende omkostningsdata og oplysninger om trafikprognoser for de relevante kalenderår senest den 15. december 2020 som input til fastsættelsen af de reviderede unionsdækkende præstationsmål for den tredje referenceperiode. Kommissionen bør vedtage de reviderede unionsdækkende præstationsmål for den tredje referenceperiode senest den 1. maj 2021. 
            
            
               (6)Efter Kommissionen har fastsat de reviderede unionsdækkende præstationsmål for den tredje referenceperiode, bør medlemsstaterne udarbejde deres præstationsplaner med reviderede præstationsmål for den tredje referenceperiode. Processen for fastsættelse af præstationsmål på nationalt niveau eller inden for de funktionelle luftrumsblokke, bør først afsluttes, efter de reviderede unionsdækkende præstationsmål er blevet vedtaget. I overensstemmelse hermed bør der fastsættes en ny frist for forelæggelse af udkast til præstationsplaner.
            
            
               (7)Eftersom de omstændigheder, som er forårsaget af covid-19-pandemien, har ført til en uundgåelig forsinkelse i de procedurer, der er knyttet til udarbejdelsen, vurderingen og vedtagelsen af præstationsplaner, i betragtning af de kriterier, der er fastsat i artikel 11 i forordning (EF) nr. 549/2004, bør de mål for omkostningseffektivitet, der er indeholdt i den endelige version af præstationsplanerne, finde anvendelse med tilbagevirkende kraft fra begyndelsen af referenceperioden, jf. artikel 17, stk. 2, i gennemførelsesforordning (EU) 2019/317. De bør dog ikke få virkning gennem justeringer af enhedsraterne i de efterfølgende kalenderår.
            
            
               (8)I september 2019 forelagde netforvalteren Kommissionen et udkast til netpræstationsplan for den tredje referenceperiode i overensstemmelse med artikel 19 i gennemførelsesforordning (EU) 2019/317. Kommissionen vurderede netpræstationsplanen i overensstemmelse med artikel 19, stk. 2, i forordningen. På grund af den væsentlige ændring af omstændigheder, som virkningen af covid-19-pandemien har forårsaget, og som indtraf efter forelæggelsen af udkastet til netpræstationsplan, bør netforvalteren udarbejde og forelægge et nyt udkast til netpræstationsplan til Kommissionens vurdering. Fristen for forelæggelse af planen bør fastsættes i overensstemmelse hermed.
            
            
               (9)Det forventes, at de reviderede fastlagte omkostninger for de kombinerede kalenderår 2020 og 2021 afspejler den yderligere uvished og tager hensyn til de mindre trafikmængder, der følger af omstændighederne i forbindelse med covid-19-pandemien. 
            
            
               (10)For at afbøde covid-19-pandemiens alvorlige virkning på luftrumsbrugere i løbet af den tredje referenceperiode er det nødvendigt at anvende særlige bestemmelser for kalenderårene 2020 og 2021, for så vidt angår revisionen af præstationsmål på det centrale præstationsområde omkostningseffektivitet på EU-niveau og lokalt niveau, gennemførelsen af incitamentordninger og mekanismer til risikodeling og justeringer af enhedsrater, der hidrører fra de to kalenderår. 
            
            
               (11)For at sikre korrekt tildeling af præstations- og afgiftsordningen i den tredje referenceperiode og i betragtning af, at fastsættelsen af præstationsmålenes har en fremadskuende karakter, bør revisionen af præstationsmålene for omkostningseffektivitet på EU-niveau og lokalt niveau omfatte de fastlagte omkostninger for kalenderårene 2020 og 2021 som én periode. Ved fastsættelsen af de reviderede mål for omkostningseffektivitet på EU-niveau og lokalt niveau bør der tages behørigt hensyn til de faktiske omkostninger, som luftfartstjenesteudøvere og medlemsstaterne afholder.
            
         
         
            
               (12)De bestemmelser vedrørende følgerne af en sen vedtagelse af præstationsplaner, som er fastsat i gennemførelsesforordning (EU) 2019/317, bør tilpasses for at afbøde den alvorlige negative finansielle virkning, som sådanne mekanismer ellers ville have på luftrumsbrugere, og for at undgå overdreven volatilitet i enhedsraterne i løbet af den tredje referenceperiode. Derfor bør de tilsvarende justeringer af enhedsraterne undtagelsesvist fordeles over en periode på fem kalenderår. De nationale tilsynsmyndigheder bør have mulighed for at forlænge perioden til syv kalenderår, hvis det er nødvendigt for at undgå en uforholdsmæssigt stor virkning af fremførslerne af de enhedsrater, som pålægges luftrumsbrugere.
            
            
               (13)Medlemsstaterne kan træffe yderligere foranstaltninger for at opveje virkningen af covid-19-pandemien, for så vidt angår luftfartsafgifter i løbet af den tredje referenceperiode, ved at anvende artikel 29, stk. 6, i gennemførelsesforordning (EU) 2019/317. 
            
            
               (14)For at de nationale tilsynsmyndigheder og Kommissionen lettere skal kunne udføre deres overvågningsopgaver, bør luftfartstjenesteudøvere være forpligtede til at forelægge disse myndigheder en rapport senest den 15. december 2020 om de foranstaltninger, der er truffet for at håndtere covid-19-pandemiens finansielle og operationelle virkning på deres aktiviteter.
            
            
               (15)De særlige bestemmelser bør straks finde anvendelse for at gøre det muligt for Kommissionen og medlemsstaterne hurtigt at træffe passende foranstaltninger vedrørende processen for opstilling af mål for den tredje referenceperiode og til at afbøde covid-19-krisens finansielle virkning på luftrumsbrugere.  På grund af sagens hastende karakter bør denne forordning træde i kraft dagen efter offentliggørelsen i Den Europæiske Unions Tidende.  
            
            
               (16)Udvalget for det Fælles Luftrum har ikke afgivet udtalelse. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Foranstaltningerne i denne forordning er i overensstemmelse med udtalelsen fra Inddrivelsesudvalget —
            
            
               VEDTAGET DENNE FORORDNING:
            
            
               Artikel 1
            
            
               Genstand og anvendelsesområde
            
            
               Ved denne forordning fastsættes ekstraordinære foranstaltninger, som finder anvendelse på det fælles europæiske luftrums præstations- og afgiftsordnings tredje referenceperiode, jf. artikel 7, stk. 1, i gennemførelsesforordning (EU) 2019/317. Bestemmelserne i gennemførelsesforordning (EU) 2019/317 finder anvendelse, medmindre andet udtrykkeligt er bestemt i nærværende forordning.
            
            
               Artikel 2
            
            
               Fastsættelse af reviderede unionsdækkende præstationsmål for den tredje referenceperiode
            
            
               1.Uanset artikel 9, stk. 3, i gennemførelsesforordning (EU) 2019/317 fastsætter Kommissionen senest den 1. maj 2021 reviderede unionsdækkende præstationsmål for den tredje referenceperiode.
            
            
               2.Uanset artikel 9, stk. 1, i gennemførelsesforordning (EU) 2019/317 forelægger de nationale tilsynsmyndigheder Kommissionen de indledende omkostningsdata og oplysninger om trafikprognoser for den tredjereferenceperiode senest den 15. december 2020 som input til fastsættelsen af de reviderede unionsdækkende præstationsmål.
            
            
               3.De krav, der er angivet i artikel 9, stk. 2, første afsnit, i gennemførelsesforordning (EU) 2019/317, finder ikke anvendelse på udarbejdelsen af de unionsdækkende præstationsmål for den tredje referenceperiode, som er omhandlet i stk. 1. Den i artikel 9, stk. 2, andet afsnit, i gennemførelsesforordning (EU) 2019/317 omhandlede høring omfatter, uanset nævnte bestemmelse, det reviderede udkast til unionsdækkende præstationsmål.
            
            
               4.Uanset artikel 8, stk. 1, og artikel 9, stk. 3, i gennemførelsesforordning (EU) 2019/317 omfatter de i stk. 1 omhandlede reviderede unionsdækkende præstationsmål for den tredje referenceperiode, udover de præstationsmål for centrale præstationsindikatorer som defineret i bilag I, afsnit 1, til gennemførelsesforordning (EU) 2019/317, præstationsmål for den centrale præstationsindikator, som ændret ved artikel 4, stk. 1, i nærværende forordning.
            
            
            
               Artikel 3
            
            
               Forelæggelse og vurdering af udkast til præstationsplaner
            
            
               1.Uanset artikel 12 i gennemførelsesforordning (EU) 2019/317 udarbejder medlemsstaterne udkast til præstationsplaner, som er udarbejdet i overensstemmelse med artikel 10 i nævnte gennemførelsesforordning, og som indeholder reviderede præstationsmål, der sikrer overensstemmelse med de reviderede unionsdækkende præstationsmål omhandlet i artikel 2 i nærværende forordning, og forelægger dem for Kommissionen senest den 1. oktober 2021. 
            
            
               2.Uanset artikel 8, stk. 2, og artikel 10, stk. 2, litra a), i gennemførelsesforordning (EU) 2019/317 omfatter de i stk. 1 omhandlede udkast til præstationsplaner, udover de præstationsmål for centrale præstationsindikatorer som defineret i bilag I, afsnit 2, til gennemførelsesforordning (EU) 2019/317, præstationsmål for den centrale præstationsindikator, der er omhandlet i artikel 4, stk. 2, i nærværende forordning. 
            
         
         
            
               3.Uanset artikel 11, stk. 1, litra b), og artikel 11, stk. 3, i gennemførelsesforordning (EU) 2019/317 er incitamentordningerne for præstationsmål på det centrale præstationsområde kapacitet omhandlet i artikel 11, stk. 3, i nævnte gennemførelsesforordning underlagt følgende krav, for så vidt angår den tredje referenceperiode:
            
            
               a)incitamentordningerne omfatter kun kalenderårene 2022-2024. Medlemsstaterne sørger for, at denne reducerede periode for incitamentordningerne afspejles i deres udkast til præstationsplaner som omhandlet i stk. 1
            
            
               b)incitamentordningerne får først finansielle virkninger i form af fremførsler og efterfølgende justeringer af enhedsrater fra det første år efter vedtagelsen af præstationsplanen. 
            
            
               4.For så vidt angår det centrale præstationsområde omkostningseffektivitet, finder de præstationsmål, der er indeholdt i de endelige præstationsplaner for den tredje referenceperiode, som medlemsstaterne har vedtaget i henhold til artikel 16 i gennemførelsesforordning (EU) 2019/317, anvendelse med tilbagevirkende kraft fra begyndelsen af referenceperioden, jf. artikel 17, stk. 2, i gennemførelsesforordning (EU) 2019/317.
            
            
               5.Uanset artikel 19, stk. 1, i gennemførelsesforordning (EU) 2019/317 forelægger netforvalteren senest den 1. oktober 2021 et revideret udkast til netpræstationsplan for den tredje referenceperiode for Kommissionen til vurdering.
            
            
            
               Artikel 4
            
            
               Afvigelser vedrørende centrale præstationsindikatorer for den tredje referenceperiode
            
            
               1.Uanset bilag I, afsnit 1, punkt 4.1, litra a) og b), til gennemførelsesforordning (EU) 2019/317 defineres den centrale præstationsindikator for år-til-år-ændringen i den gennemsnitlige fastlagte unionsdækkende enhedsomkostning for overflyvningsluftfartstjenester, for så vidt angår kalenderårene 2020 og 2021, som en kombineret værdi for disse to år udtrykt som en procentvis ændring i forhold til den unionsdækkende referenceværdi, der er omhandlet i artikel 9, stk. 4, litra a), i gennemførelsesforordning (EU) 2019/317. Til dette formål beregnes én gennemsnitlig unionsdækkende fastlagt enhedsomkostning for kalenderårene 2020 og 2021 som forholdet mellem de samlede fastlagte overflyvningsomkostninger på EU-niveau for de to kalenderår og de samlede overflyvningstjenesteenheder på EU-niveau for de to kalenderår. 
            
            
               2.Uanset bilag I, afsnit 2, punkt 4.1, litra a), nr. i) og iii), til gennemførelsesforordning (EU) 2019/317 defineres den centrale præstationsindikator for den fastlagte enhedsomkostning for overflyvningsluftfartstjenester på lokalt niveau, for så vidt angår kalenderårene 2020 og 2021, som en kombineret værdi for disse to år. Til dette formål beregnes én gennemsnitlig fastlagt enhedsomkostning for kalenderårene 2020 og 2021 som forholdet mellem de samlede fastlagte overflyvningsomkostninger for de to kalenderår og de samlede overflyvningstjenesteenheder for de to kalenderår for den pågældende afgiftszone.
            
            
            
               Artikel 5
            
            
               Afvigelser vedrørende beregningen og fastsættelsen af enhedsrater og dertil knyttede justeringer
            
            
               1.For kalenderårene 2020 og 2021 beregnes justeringer af enhedsrater i henhold til artikel 27, stk. 2 og 5, i gennemførelsesforordning (EU) 2019/317 på grundlag af de relevante samlede fastlagte omkostninger for de to år og det samlede indtægtstab eller de samlede yderligere indtægter, der opstår som følge af forskellen mellem de tjenesteenheder, der forventedes i præstationsplanen, og de tjenesteenheder, som faktisk registreres for de to år. Der henvises til de to år som én periode, og de erstatter den periode, der i nævnte bestemmelser henvises til som "år n". Uanset artikel 29, stk. 5, andet afsnit, sidste punktum, i gennemførelsesforordning (EU) 2019/317 foretages justeringerne af enhedsraterne i kalenderårene 2023 og 2024.
            
            
               2.For kalenderårene 2020 og 2021 beregnes justeringer af enhedsrater i henhold til artikel 27, stk. 8, i gennemførelsesforordning (EU) 2019/317 på grundlag af de relevante samlede fastlagte omkostninger for de to år og det samlede indtægtstab eller de samlede yderligere indtægter, der opstår som følge af forskellen mellem de tjenesteenheder, der forventedes i præstationsplanen, og de tjenesteenheder, som faktisk registreres for de to år. Der henvises til de to år som én periode, og de erstatter den periode, der i nævnte bestemmelser henvises til som "år n". Uanset artikel 29, stk. 5, andet afsnit, sidste punktum, i gennemførelsesforordning (EU) 2019/317 foretages justeringerne af enhedsraterne i kalenderårene 2023 og 2024.
            
            
               3.For kalenderårene 2020 og 2021 beregnes sænkelser eller forøgelser af enhedsrater i henhold til artikel 28, stk. 4-6, i gennemførelsesforordning (EU) 2019/317 på grundlag af de relevante samlede fastlagte omkostninger og de relevante samlede faktiske omkostninger for de to år. Der henvises til de to år som én periode, og de erstatter den periode på ét kalenderår, der henvises til i bestemmelserne. Uanset artikel 29, stk. 5, andet afsnit, sidste punktum, i gennemførelsesforordning (EU) 2019/317 foretages de sænkelser eller forøgelser af enhedsraterne, som finder anvendelse i år n+2, i kalenderåret 2023.
            
            
               4.For så vidt angår den tredje referenceperiode, beregnes justeringer i overensstemmelse med artikel 29, stk. 5, andet afsnit, i gennemførelsesforordning (EU) 2019/317 på grundlag af de udkast til præstationsplaner, som er relevante for fastsættelsen af enhedsrater i henhold til artikel 17, stk. 1, i gennemførelsesforordning (EU) 2019/317. 
            
            
               Uanset artikel 29, stk. 5, i gennemførelsesforordning (EU) 2019/317 fordeles disse justeringer ligeligt over fem kalenderår, som begynder året efter vedtagelsen af præstationsplanerne. 
            
            
               5.De nationale tilsynsmyndigheder kan beslutte at forlænge den periode, der er omhandlet i stk. 4 til højst syv kalenderår, hvis det er nødvendigt for at undgå en uforholdsmæssigt stor virkning af fremførslerne af de enhedsrater, som pålægges luftrumsbrugere.
            
            
               Artikel 6
            
         
         
            
               Yderligere rapportering og overvågning
            
            
               1.Ud over de forpligtelser, der er fastsat i artikel 4 og 36 i gennemførelsesforordning (EU) 2019/317 forelægger luftfartstjenesteudøvere senest den 15. december 2020 de nationale tilsynsmyndigheder en rapport med nærmere oplysninger om de foranstaltninger, der er truffet for at håndtere covid-19-pandemiens finansielle og operationelle virkning på deres aktiviteter. Når de nationale tilsynsmyndigheder har modtaget rapporten, fremsender de den til Kommissionen.
            
            
               2.De nationale tilsynsmyndigheder og Kommissionen kan anvende de oplysninger i rapporten, der er omhandlet i stk. 1, til de overvågningsopgaver, der er angivet i artikel 37 i gennemførelsesforordning (EU) 2019/317.
            
            
            
               Artikel 7
            
            
               Ikrafttræden
            
            
               Denne forordning træder i kraft dagen efter offentliggørelsen i Den Europæiske Unions Tidende. 
            
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 3.11.2020.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 96 af 31.3.2004, s. 1.
               
               
                  
                     (2)
                  
                        EUT L 96 af 31.3.2004, s. 10.
               
               
                  
                     (3)
                  
                        Kommissionens gennemførelsesforordning (EU) 2019/317 af 11. februar 2019 om oprettelse af en præstations- og afgiftsordning for det fælles europæiske luftrum og om ophævelse af gennemførelsesforordning (EU) nr. 390/2013 og (EU) nr. 391/2013 (EUT L 56 af 25.2.2019, s. 1).
               
               
                  
                     (4)
                  
                        Kommissionens gennemførelsesafgørelse (EU) 2019/903 af 29. maj 2019 om fastsættelse af unionsdækkende præstationsmål for lufttrafikstyringsnettet for den tredje referenceperiode, der starter der 1. januar 2020 og slutter den 31. december 2024 (EUT L 144 af 3.6.2019, s. 49).